Փափուկ, ցրված լույս, լույսի միջավայր՝ շեշտված կամ հակառակը: Լույս, որի փոփոխման ընթացքում փոխվում են երանգների հարաբերությունը. Կա աստիճանական փոփոխություն՝ սևից մինչև սպիտակ: Լույսի արտացոլանքները՝ այնքան տարբեր ու այնքան բազմազան. Լույսը ստեղծագործական պատկերի, օբյեկտիվ իրականության հիմնական միջոց: Զավեն Խաչիկյանի գրառումը. «Ես ճանաչում եմ միայն լույսի արագությունից մեծ արագությունները, քանի որ մնացյալ արագությունները կախյալ են». Չի ասում. «ընդունում եմ» կամ «գերադասում եմ»: Ասում է. «ճանաչում եմ»… Ճանաչում է նախ լույսի, ապա նրանից մեծ արագությունները: Լուսանկարիչը նույնքան հետազոտող է, որքան գրողը: Որքան լուսանկարչությունը նախընտրած ֆիզիկոսը…